กินอาหารที่มีประโยชน์มากขึ้น ดูแลรักษาผิวให้ดี ใช้ยาสมุนไพร
หลีกเลี่ยงเนื้อที่มีฮอร์โมนและสารประกอบแบบเดียวกันซึ่งจะทำให้ฮอร์โมนของคุณเสียสมดุลจนทำให้เกิดสิวขึ้นได้ ให้รับประทานเส้นใยอาหารเยอะๆ พวกผักและผลไม้สด อาหารที่อุดมด้วยวิตามิน เอ, ซี, อี และสังกะสี (ซิงค์) จะช่วยลดอาการรุนแรงของสิวผ่านทางคุณสมบัติต่อต้านการอักเสบของสารอาหาร แหล่งที่มีวิตามินเหล่านี้ชั้นดีได้แก่:  พริกแดงหวาน คะน้า ปวยเล้ง ผักโขม หัวผักกาดเขียว มันหวาน (มันเทศ) ฟักทอง ฟักบัตเตอร์นัท มะม่วง เกรปฟรุต แคนตาลูป จากการศึกษาพบว่าการบำบัดโดยรับประทานซิงค์สามารถรักษาสิวได้ ซิงค์เป็นแร่ธาตุสำคัญที่มีคุณสมบัติต่อต้านสารอนุมูลอิสระ มันจะช่วยปกป้องเซลล์ภายในร่างกายจากความเสียหายที่เกิดจากแบคทีเรียและไวรัส เป็นเรื่องปกติที่เราจะมีปริมาณซิงค์ในระดับต่ำ แต่การรับประทานวิตามินรวมและอาหารเพื่อสุขภาพก็ทำให้คุณได้รับซิงค์เพียงพอแล้ว ถึงแม้คุณอาจทานอาหารเสริมได้ แต่แหล่งอาหารที่มีซิงค์ก็คือ:  หอยนางรม, กุ้ง, ปู และเชลล์ฟิช เนื้อแดง เนื้อสัตว์ปีก ชีส ถั่วลันเตา เมล็ดทานตะวัน ฟักทอง เต้าหู้ มิโสะ เห็ด ผักใบเขียวปรุงสุก ซิงค์ที่ดูดซึมได้ง่าย: ซิงค์ พิโคลิเนต (zinc picolinate), ซิงค์ ไซเตรต (zinc citrate), ซิงค์ อะซีเทต (zinc acetate), ซิงค์ ไกลซีเรต (zinc glycerate), และ ซิงค์ โมโนเมทิโอไนน์ (zinc monomethionine) ถ้าหากซิงค์ ซัลเฟตทำให้รู้สึกมวนท้อง คุณสามารถเปลี่ยนไปใช้ซิงค์รูปแบบอื่นอย่างซิงค์ ไซเตรตก็ได้ จากการศึกษาพบว่าคุณอาจมีวิตามินในระดับต่ำจึงมีปัญหาสิวรุนแรง วิตามินเอเป็นสารที่ต่อต้านการอักเสบที่จะทำให้ฮอร์โมนสมดุลและอาจช่วยลดการผลิตไขมัน คุณสามารถเพิ่มปริมาณของวิตามินเอได้โดยการทานอาหารเพื่อสุขภาพและหลีกเลี่ยงไขมันชนิดเลวอาทิ มาร์การีน, น้ำมันพืชผ่านกรรมวิธี, และอาหารแปรรูป วิตามินเอจะพบมากในแครอท, ผักใบเขียวและผลไม้ที่มีสีเหลืองหรือสีส้ม ถ้าคุณจะทานในรูปของอาหารเสริม ปริมาณที่แนะนำต่อวันคือ 10,000 to 25,000 IU (international units – หน่วยสากล) การบริโภควิตามินเอเกินขนาดอาจมีผลข้างเคียงที่เป็นพิษ เช่น มีผลต่อทารกในครรภ์ ฉะนั้นจงระมัดระวังในปริมาณที่บริโภค วิตามินซีสามารถเพิ่มอัตราการรักษาตัวเอง มันทำได้โดยการช่วยสร้างคอลลาเจน ซึ่งเป็นโปรตีนสำคัญที่ใช้ในการซ่อมแซมเนื้อเยื่อผิว, กระดูกอ่อน, เส้นเลือด และรักษาแผล คุณสามารถรับประทานวิตามินซี  2 ถึง 3 โดสให้ได้ปริมาณรวม 500 มก. ต่อวัน คุณยังสามารถเพิ่มอาหารที่อุดมวิตามินซีเข้าไปในการทานอาหารแต่ละวันได้ด้วย แหล่งวิตามินซีตามธรรมชาติได้แก่:  พริกหวานสีแดงและสีเขียว ผลไม้แบบซิตรัสอาทิเช่น ส้ม, ส้มโอ, เกรปฟรุต, มะนาว หรือน้ำผลไม้ซิตรัสที่คั้นสด ปวยเล้ง, บร็อคโคลี่ และกะหล่ำดาว สตรอเบอร์รี่และราสเบอร์รี่ มะเขือเทศ การดื่มชาเขียวไม่ได้เกี่ยวข้องกับการป้องกันสิวโดยตรง แต่มันมีสารต่อต้านอนุมูลอิสระจำนวนมากซึ่งมีผลต่อการชะลอวัยและปกป้องดูแลผิว ซึ่งจะช่วยให้ผิวดูสดใสอ่อนเยาว์ขึ้น สำหรับการชงชาเขียวนั้น ให้ใส่ใบชาเขียว 2-3 กรัมลงในถ้วยที่ใส่น้ำร้อน (80-85 องศาเซลเซียส) สัก 3-5 นาทีชาเขียวสามารถนำมาดื่มได้สองสามครั้งต่อวัน ชาเขียวยังอาจมีผลต้านอาการอักเสบที่ช่วยลดความเสี่ยงเป็นมะเร็ง การวิจัยบางชิ้นแสดงให้เห็นว่าชาเขียวนั้นมีประโยชน์อย่างยิ่งในการปกป้องผิวจากรังสียูวีอันเป็นอันตราย วิธีการรักษาสิวนั้นมีความแตกต่างกันไปตามแต่สภาพใบหน้าว่ารุนแรงเพียงไหน ส่วนใหญ่แล้วก็มีระดับการเป็นสิวปานกลาง แต่สิวที่มีระดับรุนแรงแบบเป็นก้อนหนองหรือเป็นก้อนนูนแดงอาจเกิดการบวมอักเสบขึ้นมาได้ สิวแบบนี้ต้องได้รับการรักษาในทันที สิวชนิดที่พบเห็นได้ทั่วไปก็มี:  สิวหัวขาว (สิวอุดตันแบบรูปิด - closed comedones): จะเกิดขึ้นเมื่อมีฝุ่นผงหรือไขมันส่วนเกิน (sebum) ไปอุดค้างอยู่ใต้ชั้นผิวหนัง ก่อให้เกิดตุ่มกลมสีขาว สิวหัวดำ (สิวอุดตันแบบรูเปิด - open comedones): จะเกิดขึ้นเมื่อรูขุมขนเปิดออก ทำให้ฝุ่นผงและไขมันส่วนเกินผุดขึ้นมาบนชั้นผิวหนัง สีดำนั้นเกิดจากปฏิกิริยาอ็อกไซด์เมื่ออากาศทำปฏิกิริยากับเมลานิน ซึ่งเป็นสารเม็ดสีในไขมันส่วนเกิน สิวอักเสบ - Pimples (หรือ pustules): เป็นร่องรอยสิวที่ก่อตัวเมื่อฝุ่นผงหรือไขมันส่วนเกินอุดตันอยู่ใต้ชั้นผิวหนัง และก่อให้เกิดอาการอักเสบ, คัน, บวมแดงมาพร้อมกับหนอง หนองนั้นเป็นของเหลวเหนียวเหนอะสีเหลืองที่เกิดจากเซลล์เม็ดเลือดขาว (leukocytes) กับแบคทีเรียที่ตายแล้ว มักเป็นผลมาจากการอักเสบหรือติดเชื้อของเนื้อเยื่อในร่างกาย สิวก้อนสีแดง (Nodules): เป็นสิวอักเสบที่เป็นก้อนแข็งขนาดใหญ่ที่เกิดลึกลงไปในชั้นผิวหนัง สิวก้อนนูนแดงแบบซีสต์ (Cysts): เป็นสิวอักเสบชนิดที่มีหัวหนองและรู้สึกปวด ซึ่งเกิดลึกลงไปในชั้นผิวหนังและมักจะทำให้เกิดแผลเป็น การสูบบุหรี่สามารถทำให้เกิดสภาวะที่เรียกว่าสิวในผู้สูบบุหรี่ ซึ่งร่างกายไม่ตอบสนองต่อการอักเสบเพื่อจะรักษาผิวให้กลับคืนได้เร็วเท่ากับสิวธรรมดาทั่วไป ผู้สูบบุหรี่ยังมักจะเป็นสิวระดับปานกลางหลังจากผ่านช่วงวัยรุ่นมากกว่าคนปกติถึงสี่เท่า โดยเฉพาะผู้หญิงอายุระหว่าง 25-50 ปี การสูบบุหรี่ยังอาจทำให้ผิวหน้าเกิดอาการคันในผู้ที่มีผิวบอบบางอีกด้วย เป็นที่ทราบกันดีว่าการสูบบุหรี่จะทำให้ผิวหนังเหี่ยวย่นและมีริ้วรอยก่อนวัยอันควร ทั้งนี้เนื่องจากมันจะสร้างอนุมูลอิสระ ลดการผลิตคอลลาเจน และลดคุณภาพของโปรตีนบำรุงผิว เศษฝุ่นสกปรกและแบคทีเรียบนมือสามารถไปอุดรูขุมขนและทำให้หน้าที่เป็นสิวยิ่งมีสภาพแย่ลงหากยังสัมผัสใบหน้าอยู่เนืองๆ ถ้าผิวรู้สึกคันระคายเคืองจากการเป็นสิว ให้ใช้แผ่นเช็ดหน้าชนิดไร้ส่วนผสมของน้ำมันเช็ดเบาๆ เพื่อขจัดคราบสกปรกและทำให้ผิวคืนสู่สภาพเดิม อย่าบีบหรือกดหัวสิว ไม่งั้นอาจเกิดเป็นรอยแผลเป็นได้ การบีบสิวอักเสบอาจจะยิ่งทำให้แบคทีเรียแพร่กระจายมากขึ้นด้วย ใช้ผลิตภัณฑ์ทำความสะอาดผิวหน้าสูตรบางเบาปราศจากโซเดียม ลอเรท ซัลเฟต (sodium laureth sulfate) โซเดียม ลอเรท ซัลเฟตเป็นสารซักฟอกและทำให้เกิดฟองซึ่งสามารถทำให้ผิวระคายเคือง ผลิตภัณฑ์ทำความสะอาดผิวหน้าหลายยี่ห้อที่ไร้สารเคมีเข้มข้น และใช้ส่วนผสมตามธรรมชาติ มีวางขายตามร้านขายยาทั่วไป สบู่ที่สากและจำพวกสครับผิวอาจทำให้ผิวระคายเคืองและทำให้สิวแย่ลงกว่าเดิมได้ ล้างหน้าโดยใช้ปลายนิ้ว ตอนเช้าหนึ่งครั้งและตอนกลางคืนอีกหนึ่งครั้งจำไว้ว่าให้ใช้น้ำพออุ่นล้างทั่วหน้าหลังการทำความสะอาดเสร็จ จำกัดการล้างเพียงวันละสองครั้งและหลังจากทำกิจกรรมที่มีเหงื่อออก เหงื่อสามารถทำให้ผิวระคายเคือง ให้ล้างหน้าให้เร็วที่สุดหลังจากเหงื่อออก ทามอยส์เจอไรเซอร์ชนิดปราศจากน้ำมันถ้าหากคุณมีผิวแห้งหรือคัน ส่วนสารสมานผิวจะถูกแนะนำให้ใช้เฉพาะถ้าคุณมีผิวมัน และต่อให้เป็นเช่นนั้นก็ควรทาสารสมานผิวเฉพาะตรงจุดที่มันมากเท่านั้น ถ้าหากคุณต้องการจะใช้ผลิตภัณฑ์ขัดผิว ให้ถามหมอผิวหนังว่าอย่างไหนถึงจะเหมาะกับชนิดผิวของคุณ คนที่ไม่ได้มีสิวอักเสบ คือมีแต่สิวหัวขาวกับสิวหัวดำซึ่งไม่ก่อให้เกิดผื่นแดง สามารถใช้ผลิตภัณฑ์ขัดผิวสูตรบางเบาที่มีจำหน่ายทั่วไปได้ คนที่มีผิวแห้งและแพ้ง่ายควรจำกัดการขัดผิวแค่สัปดาห์ละครั้งหรือสองครั้ง ส่วนคนที่ผิวมันหนาสามารถขัดผิวได้ทุกวัน น้ำมันทีทรีมักถูกใช้เป็นประจำในเรื่องของสิว, บาดแผล, แผลติดเชื้อ และแผลที่ผิวหนัง สำหรับการรักษาสิว ให้ใช้น้ำมันทีทรีที่มีความเข้มข้น 5-15 เปอร์เซ็นต์ หยดลงบนก้อนสำลี 2-3 หยดและซับเบาๆ บริเวณที่เป็นสิว ห้ามรับประทานน้ำมันทีทรี คุณยังควรไม่เปิดมันค้างโดนอากาศนานเกินไป น้ำมันทีทรีที่เกิดปฏิกิริยาอ็อกไซด์แล้วนั้นอาจก่อให้เกิดอาการแพ้ได้ง่ายกว่าน้ำมันทีทรีสด หยดน้ำมันโจโจบาลงบนก้อนสำลีสัก 5-6 หยดแล้วนำไปซับเหนือบริเวณสิว น้ำมันโจโจบานั้นสกัดมาจากเมล็ดของต้นโจโจบา มันมีคุณสมบัติคล้ายคลึงกับน้ำมันธรรมชาติ (ซีบัม) ที่ผิวคุณผลิตขึ้น แต่มันไม่ไปอุดรูขุมขนหรือทำให้เกิดน้ำมันส่วนเกิน น้ำมันโจโจบาจะทำให้ผิวชุ่มชื้นอยู่เสมอ มันมักไม่ก่อให้เกิดอาการระคายเคือง แต่ทางที่ดีก็ควรปรึกษาหมอผิวหนังก่อนใช้มันในกรณีที่คุณเป็นพวกผิวแพ้ง่าย น้ำมันจูนิเปอร์เป็นสารสมานผิวที่ปราศจากเชื้อโรคตามธรรมชาติ คุณสามารถใช้มันเป็นตัวทำความสะอาดใบหน้าและตัวปรับสภาพผิวเพื่อสลายรูขุมขนอุดตันและรักษาสิว, ผิวหนังอักเสบ หรือกลากได้ ให้เหยาะน้ำมันลงบนก้อนสำลี 1-2 หยดหลังการล้างหน้า หลีกเลี่ยงการใช้น้ำมันจูนิเปอร์มากเกินไป ไม่งั้นมันอาจทำให้ผิวระคายเคืองและทำให้สภาพแย่ลงกว่าเดิม การทาเจลว่านหางจระเข้ทุกวันช่วยฟื้นสภาพผิว คุณหาซื้อมันได้ตามร้านขายยาทั่วไป ว่านหางจระเข้เป็นพืชที่มีความชุ่มฉ่ำพร้อมคุณสมบัติต่อต้านเชื้อโรค ซึ่งใช้ได้ผลกับการรักษาสิวและลดอาการอักเสบ มันจะป้องกันแบคทีเรียจากแผลสิวติดเชื้อและเร่งกระบวนการเยียวยารักษา คนบางคนอาจแพ้ว่านหางจระเข้ หากเกิดรอยผื่นแดง ให้หยุดใช้และปรึกษาหมอผิวหนัง มองหาโลชั่นหรือครีมเกลือสมุทรที่มีโซเดียมคลอไรด์น้อยกว่า 1% ทาทิ้งไว้ 5 นาทีวันละหกครั้ง จากการศึกษาพบว่าเกลือสมุทรอาจมีคุณสมบัติต่อต้านการอักเสบ, ชะลอวัยและปกป้องผิวต่อรังสีอุลตราไวโอเล็ตที่เป็นอันตราย คุณสามารถใช้เกลือสมุทรเป็นมาสก์หน้าเพื่อลดความเครียดได้ด้วย มองหาเกลือสมุทรและผลิตภัณฑ์เกลือสมุทรตามร้านขายเวชสำอางทั่วไป  คนที่มีสิวระดับเบาบางถึงระดับปานกลางสามารถใช้ผลิตภัณฑ์เกลือสมุทรได้อย่างไม่มีปัญหา คนที่มีผิวแห้ง, ผิวแพ้ง่าย หรือเป็นสิวระดับปานกลางขึ้นไปถึงระดับรุนแรงควรจะต้องพบหมอผิวหนังก่อนจะเริ่มทำการใช้เกลือสมุทร เนื่องจากมันอาจทำให้ผิวแห้งและระคายเคืองได้
รับประทานอาหารเพื่อสุขภาพ. รับประทานซิงค์. บริโภควิตามินเอให้มากขึ้น. บริโภควิตามินซีเพิ่มขึ้น. ดื่มชาเขียว. พิจารณาดูว่าคุณเป็นสิวประเภทไหน. หยุดสูบบุหรี่. หลีกเลี่ยงการสัมผัสใบหน้า. เลือกผลิตภัณฑ์ทำความสะอาดผิวหน้าที่เหมาะสม. ล้างหน้าเป็นประจำ. ใช้ผลิตภัณฑ์บำรุงผิวให้ถูกประเภท. ใช้น้ำมันทีทรี. ใช้น้ำมันโจโจบา. ใช้น้ำมันจูนิเปอร์. ทาเจลว่านหางจระเข้. ใช้เกลือสมุทร.
https://www.wikihow.com/Heal-Acne-Fast-and-Naturally https://www.wikihow.com/Heal-Acne-Fast-and-Naturally https://www.wikihow.com/Heal-Acne-Fast-and-Naturally
Improving Your Diet Practicing Good Skin Care Using Herbal Medicines